## Stavovi u svezi primjene Međunarodnih računovodstvenih standarda 1, 14 i 34 ("Narodne novine", 3/99

### NN 25/1999 (15.3.1999.), Stavovi u svezi primjene Međunarodnih računovodstvenih standarda 1, 14 i 34 ("Narodne novine", 3/99

# HRVATSKI ODBOR ZA RAČUNOVODSTVO I RAČUNOVODSTVENE STANDARDE

Na temelju članka 15. stavka 2. Zakona o računovodstvu ("Narodne novine",
broj 90/92) i članka 7. Pravila Hrvatskog odbora za računovodstvo i računovodstvene
standarde ("Narodne novine", broj 39/94) Hrvatski odbor za računovodstvo
i računovodstvene standarde na sjednici održanoj 26. veljače 1999. donio
je sljedeće

## STAVOVE

### U SVEZI PRIMJENE MEĐUNARODNIH RAČUNOVODSTVENIH STANDARDA 1, 14 i 34 ("Narodne novine" 3/99)

(1) Međunarodni računovodstveni standard 1, Prezentiranje financijskih
izvještaja primjenjuje se na temelju Zakona o računovodstvu.

(2) Poduzetnici iz članka 17. Zakona o računovodstvu ("Narodne novine",
broj 90/92) mogu račun dobiti i gubitka prezentirati i na temelju metode
prodanih učinaka sa sljedećim minimalnim pozicijama kako slijedi:

**Račun
dobiti i gubitka**                                                                        (prema
metodi prodanih učinaka)

|  |  |  |
| --- | --- | --- |
| **Opis** | **Razdoblje** | |
| **Izvještajna             godina** | **Prethodna             godina** |
| ```      1. Prihodi od prodaje
      2. Prihodi na temelju upotrebe vlastitih
         proizvoda, robe i usluga
      3. Troškovi prodanih proizvoda
      4. Bruto dobit ili gubitak
      5. Ostali prihodi
      6. Troškovi prodaje
      7. Troškovi administracije (uprave)
      8. Ostali rashodi poslovanja
         (proizvodnje)
      9. Dobit ili gubitak iz osnovne
         djelatnosti
     10. a) prihodi od sudjelujućih interesa
            s povezanim poduzećima
         b) prihodi od sudjelujućih interesa s
            nepovezanim poduzećima
     11. a) prihodi od ostalih ulaganja i
            zajmova iz okvira stalne imovine
            s povezanim poduzećima
         b) prihodi od ostalih ulaganja i
            zajmova iz okvira stalne imovine
            s nepovezanim poduzećima
     12. a) prihodi od ostalih interesa i slični
            proizvodi s povezanim
            poduzećima
         b) prihodi od ostalih interesa i slični
            prihodi s nepovezanim
            poduzećima
     13. a) kamate, tečajne razlike i slični
            troškovi iz odnosa s povezanim
            poduzećima
         b) kamate, tečajne razlike i slični
            troškovi iz  odnosa s
            nepovezanim poduzećima
     14.    Dobit ili gubitak iz redovnog
            poslovanja prije oporezivanja
     15.    Porez na dobit ili gubitak iz
            redovnog poslovanja
     16.    Dobit ili gubitak iz redovnog
            poslovanja poslije oporezivanja
     17.    Izvanredni prihodi
     18.    Izvanredni rashodi
     19.    Dobit ili gubitak iz izvanrednih
            aktivnosti
     20.    Porez na izvanrednu dobit ili gubitak
     21.    Dobit ili gubitak financijske godine

 ``` |  |  |

(3) Izvještaj o promjenama glavnice obvezno se prezentira sa
sljedećim minimalnim pozicijama kako slijedi:

**Izvještaj
o svim promjenama glavnice**

|  |  |  |  |
| --- | --- | --- | --- |
| **Redni         broj** | **Naziv stavke** | **Stanje** | |
| **Na kraju      izvještajnog        razdoblja** | **Na kraju     prethodnog       razdoblja** |
| **1.  2.  3.  4.  5.  6.** | ``` Upisani kapital
 Premije na emitirane dionice
 Rezerve
 Zadržana dobit ili preneseni
 gubitak
 Dobit ili gubitak tekuće godine
 Dividende

 ``` |  |  |
|  | Ukupno uloženi i zarađeni kapital |  |  |
| **7.** | ``` Revalorizacijske rezerve
 a) Revalorizacija nekretnina,
    postrojenja i opreme
 b) Revalorizacija ulaganja
 c) Ostala revalorizacija
 ``` |  |  |
| **8.** | Tečajne razlike s naslova neto   ulaganja u inozemni subjekt |  |  |
|  | Ukupno izravno povećanje   kapitala |  |  |
| **9.**   **10.** | Promjene računovodstvenih   politika  Ispravak temeljnih pogrešaka |  |  |
|  | Ukupno izravno povećanje   zadržane dobiti |  |  |
|  | SVEUKUPNO PROMJENE |  |  |

II

(1) Međunarodni računovodstveni standard 14, Izvješćivanje o dijelovima
poduzeća, obvezno primjenjuju svi veliki poduzetnici, u smislu Zakona o
računovodstvu ("Narodne novine", broj 90/92), čijim se dionicama ili drugim
vrijednosnim papirima trguje na domaćoj ili inozemnoj burzi te ako ispunjavaju
sve uvjete utvrđene ovim MRS-om.

(2) Svi veliki poduzetnici, a koji primjenjuju MRS 14, obvezni su u
skup financijskih izvještaja uključiti i dio koji se odnosi na primjenu
MRS-a 14, s time da se dijelovi poduzeća ne ustrojavaju samo radi eksternog
financijskog izvješćivanja.

(3) Ostali poduzetnici, koji odluče dragovoljno primjenjivati MRS 14,
radi izvješćivanja o poslovnim i zemljopisnim dijelovima svojega poduzeća,
banke ili osiguravajućeg društva, obvezni su dosljedno i kontinuirano izvješćivati
i u narednim razdobljima.

(4) Izvješćivanje o poslovnim i zemljopisnim dijelovima poduzeća prema
MRS-u 14 može se prekinuti jedino na temelju zakona, odluke Hrvatskog odbora
za računovodstvo i računovodstvene standarde ili uz uvjete određene Međunarodnim
računovodstvenim standardima.

III

(1) Međunarodni računovodstveni standard 34, Financijsko izvješćivanje
za razdoblja u toku godine primjenjuje se ako za to postoji zahtjev određenog
zakona, drugog propisa, odluka nadležnog tijela ili ugovornog odnosa.

(2) Konstatira se da za sada postoji obveza izvješćivanja u tijeku godine
prema odredbama Zakona o trgovačkim društvima, Zakona o izdavanju i prometu
vrijednosnim papirima, Zakona o privatizacijskim investicijskim fondovima
Zakona o bankama, Zakona o državnoj statistici i Programu statističkih
istraživanja i Zakona o osiguranju pa se slijedom navedenoga treba primjenjivati
Međunarodni računovodstveni standard 34, Financijsko izvješćivanje za razdoblja
u toku godine.

(3) Ako poduzetnik donese odluku o primjeni MRS-a 34 neovisno od stavka
1. ove točke obvezno je tu odluku dosljedno primjenjivati.

(4) HORRS preporuča svim poduzetnicima da izrađuju financijske izvještaje
najmanje polugodišnje sukladno obvezi prema Međunarodnom računovodstvenom
standardu 34, Financijsko izvješćivanje za razdoblje u toku godine.

(5) Rokovi izrade i objave financijskih izvještaja, ako nisu određeni
propisima iz stavka 1. i 2. ovog poglavlja, jesu uređeni MRS-om 34.

(6) Sve pravne osobe koje primjenjuju Međunarodni računovodstveni standard
34, Financijsko izvješćivanje za razdoblja u toku godine obvezne su ovaj
MRS primijeniti u cijelosti.

IV

Ovi Stavovi stupaju na snagu osmog dana od dana objave u "Narodnim novinama",
a primjenjuju se na financijske izvještaje razdoblja koja počinju 1. siječnja
1999. ili poslije toga.

**dr. Danimir Gulin**, v. r.

Ostalo, NN 25/1999-533
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)